Marcus Johansson

Marcus Lars Johansson (sündinud 6. oktoobril 1990 Landskronas) on Rootsi jäähokimängija, kes mängib NHL-i klubis Minnesota Wild ründajana vasakäärel.

Enne karjääri NHL-is mängis ta Rootsi kõrgliigaklubis Färjestad BK. 2009. aastal tuli ta klubiga Rootsi meistriks. Samal aastal valis Washington Capitals ta NHL-i draftis 24. valikuna. 2010. aasta mais sõlmis ta Capitalsiga kolmeaastase lepingu. Hooajal 2010–11 tegi ta Capitalsi meeskonnas debüüdi NHL-is. Kokku mängis ta Capitalsis seitse hooaega. Hooaeg 2016/17 on olnud seni tema resultatiivseim NHL-is: 24 väravat ja 34 väravasöötu.

Aastatel 2017–2019 mängis ta kahel hooajal New Jersey Devilsis. 2019. aasta veebruaris liitus ta Boston Bruinsiga ja seejärel sama aasta juulis Buffalo Sabresiga. 2020. aasta septembris siirdus ta Minnesota Wildi. 2021. aasta augustis sõlmis ta üheaastase lepingu Seattle Krakeniga"Kraken Agree to Terms with Marcus Johansson". Seattle Kraken. 6.8.2021. Vaadatud 20.10.2021, kuid naasis juba sama aasta märtsis Capitalsi."Capitals acquire Marcus Johansson from Seattle Kraken". Washington Capitals. 21.3.2022. Vaadatud 10.4.2022 2023. aasta veebruaris kaubeldi Johansson Capitalsist tagasi Minnesota Wildi.

2014. aasta taliolümpiamängudel võitis ta Rootsi jäähokikoondise koosseisus hõbemedali.

 Viited 

 Välislingid 
 Marcus Johansson NHL.com lehel
 Marcus Johansson hockeydb.com lehel

Kategooria:Rootsi jäähokimängijad
Kategooria:Washington Capitalsi mängijad
Kategooria:New Jersey Devilsi mängijad
Kategooria:Boston Bruinsi mängijad
Kategooria:Buffalo Sabresi mängijad
Kategooria:Minnesota Wildi mängijad
Kategooria:Seattle Krakeni mängijad
Kategooria:Färjestad BK mängijad
Kategooria:Sündinud 1990